S-a urcat mort de beat la volanul unei maşini furate, în care a îngrămădit alte 11 persoane. Oprit de poliţie, a prezentat un permis fals

Vineri, 13 Octombrie 2017 (14:40:31)

Un tânăr în vârstă de 32 de ani s-a urcat mort de beat la volanul unei maşini furate, în care a îngrămădit 11 persoane. Ca şi cum toate acestea nu ar fi fost de ajuns, când a fost tras pe dreapta de poliţie, a prezentat un permis fals. Potrivit unui comunicat al IPJ Suceava, în noaptea de joi spre vineri, la ora 01.40, o patrulă din cadrul Secției 3 Poliție Rurală Marginea a oprit pentru control pe DN 2E, pe raza comunei Horodnic de Sus, autoturismul condus de un bărbat de 32 de ani din județul Vâlcea, în care se aflau 11 persoane, deși capacitatea vehiculului era de 5 locuri. Întrucât emana halenă alcoolică, conducătorul auto a fost testat cu aparatul etilotest, rezultatul fiind de 1,27 mg/l alcool pur în aerul expirat, după care la spital i s-au recoltat probe biologice în vederea stabilirii alcoolemiei. În urma verificării permisului de conducere eliberat de autoritățile ucrainene și prezentat de conducătorul auto, polițiștii au identificat o serie de neconcordanțe. În urma verificărilor s-a constatat faptul că bărbatul de 32 de ani nu posedă permis de conducere auto eliberat de autoritățile din România și nici pașaport, document necesar în vederea trecerii frontierei în statul Ucraina, sau permis de rezidență. Din cercetări, polițiștii au mai stabilit și faptul că joi, în jurul orei 23.30, bărbatul de 32 de ani ar fi sustras autoturismul din curtea locuinței unui bărbat de 52 de ani, din comuna Voitinel, unde locuiește fără forme legale, după care, s-ar fi deplasat în municipiul Rădăuți. De aici a luat cele 11 persoane pe care trebuia să le transporte la domiciliile lor din comunele Horodnic de Sus și Voitinel. În cauză s-a întocmit dosar penal sub aspectul săvârșirii infracțiunilor de „furt în scop de folosință”, „conducerea unui vehicul fără permis de conducere”, „conducerea unui vehicul sub influența alcoolului”, complicitate la „fals material în înscrisuri oficiale”, „uz de fals” și „fals material în înscrisuri oficiale”, ce va fi soluționat procedural.

Monitorului de Suceava, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului În lipsa unui acord scris din partea, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului S-a urcat mort de beat la volanul unei maşini furate, în care a îngrămădit alte 11 persoane. Oprit de poliţie, a prezentat un permis fals